CELEX: 32011D0830
Language: sk
Date: 2011-12-09 00:00:00
Title: 2011/830/EÚ: Vykonávacie rozhodnutie Komisie z  9. decembra 2011 o zvýhodnených krajinách, ktoré sú oprávnené na osobitné stimulačné opatrenie pre trvalo udržateľný rozvoj a dobrú správu vecí verejných od 1. januára 2012 podľa nariadenia Rady (ES) č. 732/2008 [oznámené pod číslom K(2011) 9044]

13.12.2011   
            
            
               SK
            
            
               Úradný vestník Európskej únie
            
            
               L 329/19
            
         VYKONÁVACIE ROZHODNUTIE KOMISIE
   z 9. decembra 2011
   o zvýhodnených krajinách, ktoré sú oprávnené na osobitné stimulačné opatrenie pre trvalo udržateľný rozvoj a dobrú správu vecí verejných od 1. januára 2012 podľa nariadenia Rady (ES) č. 732/2008
   [oznámené pod číslom K(2011) 9044]
   (2011/830/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 732/2008 z 22. júla 2008, ktorým sa uplatňuje systém všeobecných colných preferencií od 1. januára 2009 a ktorým sa menia a dopĺňajú nariadenia (ES) č. 552/97, (ES) č. 1933/2006 a nariadenia Komisie (ES) č. 1100/2006 a (ES) č. 964/2007 (1), a najmä na jeho článok 10 ods. 2,
   keďže:
   
               (1)
            
            
               Nariadením Európskeho parlamentu a Rady (EÚ) č. 512/2011 (2) sa predĺžilo uplatňovanie nariadenia (ES) č. 732/2008 do 31. decembra 2013 alebo do dátumu stanoveného v nasledujúcom nariadení, podľa toho, čo nastane skôr.
            
         
               (2)
            
            
               V nariadení (ES) č. 732/2008 sa stanovuje udelenie osobitného stimulačného opatrenia pre trvalo udržateľný rozvoj a dobrú správu vecí verejných rozvojovým krajinám, ktoré spĺňajú požiadavky stanovené v jeho článkoch 8 a 9.
            
         
               (3)
            
            
               Akákoľvek rozvojová krajina, ktorá si želá využívať osobitné stimulačné opatrenie od 1. januára 2012, musela na tento účel predložiť do 31. októbra 2011 žiadosť s úplnými informáciami o ratifikácii príslušných dohovorov, právnych predpisoch a opatreniach na účinné vykonávanie ustanovení týchto dohovorov spolu so záväzkom rešpektovať a v plnej miere sa riadiť monitorovacím a kontrolným mechanizmom podľa príslušných dohovorov. Aby jej bolo možné udeliť osobitné stimulačné opatrenie, žiadajúca krajina sa musí zároveň považovať za zraniteľnú krajinu v zmysle vymedzení v článku 8 ods. 2 nariadenia (ES) č. 732/2008.
            
         
               (4)
            
            
               Komisia dostala do 31. októbra 2011 žiadosť Kapverdskej republiky (ďalej len „Kapverdy“) o možnosť požívať výhody osobitného stimulačného opatrenia pre trvalo udržateľný rozvoj a dobrú správu vecí verejných od 1. januára 2012.
            
         
               (5)
            
            
               Žiadosť bola preskúmaná v súlade s ustanoveniami článku 10 ods. 1 nariadenia (ES) č. 732/2008.
            
         
               (6)
            
            
               Preskúmaním sa zistilo, že Kapverdy spĺňajú všetky potrebné požiadavky podľa článkov 8 a 9 nariadenia (ES) č. 732/2008. Osobitné stimulačné opatrenie by sa preto Kapverdám malo udeliť od 1. januára 2012 do 31. decembra 2013 alebo do dátumu stanoveného v nasledujúcom nariadení, podľa toho, čo nastane skôr.
            
         
               (7)
            
            
               Podľa článku 10 ods. 3 nariadenia (ES) č. 732/2008 sa toto rozhodnutie má Kapverdám oznámiť.
            
         
               (8)
            
            
               Opatrenia stanovené v tomto rozhodnutí sú v súlade so stanoviskom Výboru pre všeobecné preferencie.
            
         
               (9)
            
            
               Toto rozhodnutie nemá vplyv na zvýhodnený status v rámci opatrenia týkajúceho sa ktorejkoľvek krajiny, ktorá je uvedená v rozhodnutí Komisie 2008/938/ES z 9. decembra 2008 o zozname zvýhodnených krajín, ktoré sú oprávnené na osobitné stimulačné opatrenie pre trvalo udržateľný rozvoj a dobrú správu vecí verejných podľa nariadenia Rady (ES) č. 732/2008, ktorým sa uplatňuje systém všeobecných colných preferencií na obdobie od 1. januára 2009 do 31. decembra 2011 (3), zmeneného a doplneného rozhodnutím 2009/454/ES (4), a v rozhodnutí Komisie 2010/318/EÚ z 9. júna 2010 o zvýhodnených krajinách, ktoré požívajú výhody podľa osobitného stimulačného opatrenia pre trvalo udržateľný rozvoj a dobrú správu vecí verejných na obdobie od 1. júla 2010 do 31. decembra 2011 podľa nariadenia Rady (ES) č. 732/2008 (5),
            
         PRIJALA TOTO ROZHODNUTIE:
   Článok 1
   Kapverdská republika požíva výhody podľa osobitného stimulačného opatrenia pre trvalo udržateľný rozvoj a dobrú správu vecí verejných stanovené v nariadení (ES) č. 732/2008 od 1. januára 2012 do 31. decembra 2013 alebo do dátumu stanoveného v nasledujúcom nariadení, podľa toho, čo nastane skôr.
   Článok 2
   Toto rozhodnutie je určené Kapverdskej republike.
   
      V Bruseli 9. decembra 2011
      
         
            Za Komisiu
         
         Karel DE GUCHT
         
            člen Komisie
         
      
   
   
      (1)  Ú. v. EÚ L 211, 6.8.2008, s. 1.
   
      (2)  Ú. v. EÚ L 145, 31.5.2011, s. 28.
   
      (3)  Ú. v. EÚ L 334, 12.12.2008, s. 90.
   
      (4)  Ú. v. EÚ L 149, 12.6.2009, s. 78.
   
      (5)  Ú. v. EÚ L 142, 10.6.2010, s. 10.